
RAPORT DE SPECIALITATE 
 la proiectul de hotărâre privind aprobarea încheierii unui Acord pentru realizarea obiectivului de investiții „Variantă ocolitoare Bănești-Valea Doftanei”


Având în vedere Referatul de aprobare al primarului  interimar al comunei Șotrile nr. 19 din 30.03.2021, precum și Proiectul de hotărâre prin care se propune adoptarea unei hotărâri privind aprobarea încheierii unui acord de parteneriat pentru realizarea obiectivului de investiții „Variantă ocolitoare Azuga - Bușteni” de către Consiliul Județean Prahova: 

Principalul avantaj al unei variante ocolitoare sau a unei centuri de oraș este viteza crescută a traficului de tranzit. 

Acest avantaj rezultă din folosirea unei secțiuni de drum județean, cu vitezele legale și medii aferente, în locul unei secțiuni urbane.

 De asemenea, costurile de călătorie se reduc pentru traficul care tranzitează orașele, care reprezintă în prezent strangulări majore ale traficului, atât pentru pasageri, cât și pentru transportul de marfă. În final, dar nu în cele din urmă, condițiile de siguranță ale traficului sunt în mod vizibil îmbunătățite. 

Obiectivul general al proiectului îl constituie asigurarea unor legături rutiere secundare noi prin preluarea fluxurilor majore care tranzitează zona orașului Azuga spre stațiunile turistice de pe Valea Prahovei și spre județul Brașov, în scopul fluidizării traficului zonal prin reducerea timpului de transport, diminuarea blocajelor rutiere, devierea traficului greu din zonele intens populate și traversarea orașului Azuga, în condiții de siguranță a circulației. Infrastructura rutieră propusă va fi construită în conformitate cu normele și normativele în vigoare. 

Traversarea obstacolelor se va realiza prin poduri sau pasaje, dimensionate la un trafic corespunzător , iar eventualele probleme de stabilitate a malurilor, rambleelor, respectiv debleelor se va asigura prin lucrări de consolidare și amenajări de cursuri de apă.

Oportunitatea, necesitatea și urgența realizării unei investiții în infrastructura rutieră de interes județean, este dată de încărcarea excesivă a structurii rutiere existente, care sufocă traficul din orașele Azuga și Bușteni. Raportul preliminar ce va fi întocmit privind evaluarea traficului atras de varianta de ocolire a orașelor Azuga și Bușteni va determina capacitatea de circulație pe baza estimării cererii de trafic (traficul atras de varianta de ocolire). În cadrul studiului de trafic vor fi estimate fluxurile rutiere de perspectivă pe rețeaua adiacentă de drumuri și de asemenea, fluxurile aferente rutei ocolitoare. 

Prin Hotărârea Consiliului Județean Prahova nr. 37/18.03.2021 s-a aprobat încheierea unui Acord pentru realizarea obiectivului de investiții „Variantă ocolitoare Bănești-Valea Doftanei”.

Ulterior, s-a constatat că traseul propus al variantei ocolitoare Bănești-Valea Doftanei traversează anumite terenuri aparținând Unității Administrativ Teritoriale Comuna Brebu și Unității Administrativ Teritoriale Comuna Șotrile. Astfel, în scopul realizării obiectivului de investiții „Variantă ocolitoare Bănești-Valea Doftanei” și pentru a se atinge interesul comun atât din punctul de vederea al creșterii gradului de confort al locuitorilor din zonă, precum și reducerea gradului de poluare a mediului înconjurător, se impune modificarea Hotărârii Consiliului Județean Prahova nr. 37/18.03.2021, prin încheierea unui Acord între Unitatea Administrativ Teritorială Județul Prahova, Unitatea Administrativ Teritorială comuna Bănești, Unitatea Administrativ Teritorială municipiul Câmpina, Unitatea Administrativ Teritorială comuna Telega, Unitatea Administrativ Teritorială Comuna Brebu, Unitatea Administrativ Teritorială Comuna Șotrile și Unitatea Administrativ Teritorială comuna Valea Doftanei.

În scopul realizării obiectivului de investiții „Variantă ocolitoare Azuga - Bușteni” și pentru a se atinge interesul comun atât din punctul de vederea al creșterii gradului de confort al locuitorilor din zonă, precum și reducerea gradului de poluare a mediului înconjurător, se impune încheierea unui Acord între Unitatea Administrativ Teritorială comuna Șotrile, Unitatea Administrativ Teritorială Județul Prahova, Unitatea Administrativ Teritorială comuna Bănești, Unitatea Administrativ Teritorială municipiul Câmpina, Unitatea Administrativ Teritorială comuna Telega, Unitatea Administrativ Teritorială Brebu și Unitatea Administrativ Teritorială comuna Valea Doftanei.

Faţă de cele menţionate mai sus, avizăm favorabil prezentul Proiect de Hotărâre  privind aprobarea încheierii unui Acord pentru realizarea obiectivului de investiții „Variantă ocolitoare Bănești-Valea Doftanei.”

